Pauli debuterte i verdenscupen med 34.-plass i Innsbruck 4. januar 2007. Sammenlagt i verdenscupen er 21.-plass i 2007/08 hans beste plassering; samme sesong ble han nummer 17 sammenlagt i den tysk-østerrikske hoppuka. Han var på det østerrikske laget som vant lagkonkurransen i Willingen 11. februar 2007. Individuelt i verdenscupen er 6.-plass i Bischofshofen 7. januar 2007 og i Klingenthal 7. februar 2007 hans beste plassering i enkeltrenn.